 มาเลเซียใกล้ปิดคดีฆาตกรรมคิม จอง นัม ยังตามจับพลเรือนโสมแดงไม่ได้
(คิม จอง นัม),2 ปีที่แล้ว มีคดีฆาตกรรมอุกอาจเกิดขึ้นกลางสนามบินในมาเลเซีย โดยผู้เสียชีวิตเป็นถึงพี่ชายต่างมารดาของนายคิม จอง อึน ผู้นำสูงสุดเกาหลีเหนือ และวันนี้คดีดังกล่าวใกล้ถึงจุดจบแล้ว แต่ยังมีปริศนาอีกมากมาย โดยเฉพาะข้อสังเกตจากหลายฝ่ายว่า นี่เป็นใบสั่งฆาตกรรมจากรัฐบาลเกาหลีเหนือที่ไม่มีใครสาวถึงผู้บงการได้ ,ผู้หญิงคนนี้คือดวง ถิ เฮือง สาวเวียดนาม ที่ในวันนี้เธอมีสีหน้ายิ้มแย้มขึ้น หลังถูกนำตัวขึ้นศาลจากคดีที่เธอตกเป็นผู้ต้องหาว่า เป็นผู้สังหารนายคิม จอง นัม พี่ชายต่างมารดาของนายคิม จอง อึน ผู้นำสูงสุดเกาหลีเหนือ กลางสนามบินในกรุงกัวลาลัมเปอร์ของมาเลเซียเมื่อกว่า 2 ปีก่อน,เธอตะโกนขอบคุณทุกคน หลังศาลมาเลเซียพิจารณาลดฐานความผิด ที่เดิมเธออาจต้องโทษสูงสุดถึงขั้นประหารชีวิต แต่ตอนนี้โทษของเธอเหลือเพียงจำคุก 3 ปี 4 เดือน ประกอบกับการเป็นนักโทษชั้นดี ทำให้สาวเวียดนามคนนี้จะได้รับการปล่อยตัวในเดือนหน้า,การพิจารณาคดีในวันนี้มีพ่อของเธอร่วมรับฟังด้วย เช่นเดียวกับทูตเวียดนามประจำมาเลเซีย ที่ออมาขอบคุณทุกหน่วยงานที่ช่วยปกป้องพลเมืองเวียดนาม,คดีสังหารนายคิม จอง นัม เคยเป็นคดีดังที่คนทั้งโลกจับตา เพราะผู้เสียชีวิตเป็นถึงพี่ชายต่างมารดาของนายคิม จอง อึน ผู้นำสูงสุดเกาหลีเหนือ ซึ่งเคยถูกคาดหมายถึงขั้นว่าจะเป็นผู้นำคนต่อไป แต่กลับตัดสินใจทิ้งชีวิตที่บ้านเกิดออกมาอยู่ต่างประเทศ โดยที่เขายังเป็นนักวิจารณ์เผด็จการเกาหลีเหนืออย่างเปิดเผยอีกด้วย นายคิม จอง นัมจึงเป็นเหมือนหอกข้างแคร่ของเกาหลีเหนือมาตลอด,ภาพวงจรปิดภายในสนามบิน แสดงให้เห็นนาทีที่นายคิม จอง นัมถูกโจมตี ซึ่งในภาพจะเห็นได้ว่า ดวง ถิ เฮือง ผู้ต้องหาชาวเวียดนาม เป็นผู้เดินเข้าไปประชิดนายคิม จอง นัม ก่อนจะใช้ผ้าโปะบริเวณใบหน้า,ภาพจากกล้องอีกตัวของสนามบินยังจับภาพนาทีที่นายคิม จอง นัม พยายามขอความช่วยเหลือกับเจ้าหน้าที่ ก่อนจะเสียชีวิตลงในอีกไม่กี่นาทีต่อมา จากการที่เขาถูกสารวีเอ็กซ์ ซึ่งเป็นสารพิษร้ายแรง,หลังเกิดเหตุตำรวจตามจับกุมดวง ถิ เฮือง ชาวเวียดนามและนางสาวสิติ อิสยาห์ ชาวอินโดนีเซีย ซึ่งทั้งสองปฏิเสธข้อกล่าวหา โดยอ้างว่าถูกหลอกว่าเป็นส่วนหนึ่งของรายการแกล้งคนทางโทรทัศน์,หลังถูกคุมขังเป็นเวลากว่า 2 ปี เมื่อเดือนที่แล้วมีความคืบหน้าที่น่าประหลาดใจ เมื่อจู่ๆ ทางการมาเลเซียมีคำสั่งปล่อยตัวผู้ต้องหาชาวอินโดนีเซีย จนกระทั่งวันนี้ ศาลพิจารณาลดฐานความผิดผู้ต้องหาชาวเวียดนามและเตรียมปล่อยตัวในที่สุด,แม้คดีดูเหมือนจะจบลงที่ผู้ต้องหาทั้งสองคนเป็นอิสระ แต่การสังหารพี่ชายผู้นำสูงสุดเกาหลีเหนืออย่างอุกอาจก็ยังเต็มไปด้วยความน่าสงสัย โดยเฉพาะผู้ที่หลอกล่อให้ผู้หญิงทั้ง 2 คนก่อเหตุ ซึ่งก่อนหน้านี้ตำรวจมาเลเซียเปิดเผยว่า มีพลเมืองเกาหลีเหนือหลายคนเกี่ยวข้อง แต่ไม่สามารถตามจับกุมได้ เนื่องจากหลังก่อเหตุ เชื่อว่าชายชาวเกาหลีเหนือทั้งหมดเดินทางออกจากมาเลเซีย กลับเข้าไปในเกาหลีเหนือทันที .
คดีฆาตกรรมอุกอาจเกิดขึ้นกลางสนามบินในมาเลเซีย โดยผู้เสียชีวิตเป็นถึงพี่ชายต่างมารดาของนายคิม จอง อึน ผู้นำสูงสุดเกาหลีเหนือ และวันนี้คดีดังกล่าวใกล้ถึงจุดจบแล้ว แต่ยังมีปริศนาอีกมากมาย
คิม จอง นัม,ฆ่าคิม จอง นัม,คดีคิม จอง นัม,ผู้ต้องหาเวียดนาม,ผู้ต้องหาอินโดนีเซีย